钦定古今图书集成/方舆汇编/职方典/第1457卷 > 云南府建置沿革考 通志
## 钦定古今图书集成/方舆汇编/职方典/第1457卷 > 云南府建置沿革考 通志

本府

唐、虞为南交昧谷之交。夏、商为梁州域。周合梁于雍，国曰“鄯阐。” 战国属楚，号滇国。汉武帝置益州郡。东汉仍之。蜀汉改建宁郡。晋分益州置宁州。李特据蜀，属汉州。后晋灭蜀，复有其地。隆安初，又立晋宁郡。宋仍为宁州。齐为宁州镇。梁、陈均为宁州。隋置昆州。唐武德初，置南宁州，寻改置云南郡。麟德初，置姚州都督府。开元末，皮逻阁并六诏为一，遂称南诏。后置十赕，以云南为“云南赕。” 贞元中，寻内附。太和中，复叛，改为善阐府。至宋，为段氏窃据。元初，置善阐万户府。至元中，改中庆路。明改为云南府，领州四，县九：

皇清因之。康熙八年，裁归化县入呈贡县，裁三泊县。

入昆阳州。领州四。县七

昆明县：〈附郭。〉

汉滇池县地。隋昆州地。唐晋宁县地。元初置二千户所，改置善州，领昆明、官渡二县。后废州，寻又并官渡，总为一县。明，昆明县。

皇清因之。康熙二十六年，裁左、右、中、前、后五卫及广

南卫分境屯赋并县

富民县

唐初为西宁州地。贞观中，改西宁曰棃州，号棃灢甸。元至元初，立千户所，后改富民县。明富民县。

皇清因之。康熙二十六年，裁右卫分境屯赋并“县。”

宜良县

唐为啰褒笼。贞观中，置匡州，领匡川等县。元初，立宜良及大池千户所。至元中，改置宜良州，领大池、大赤二县。后改州为县，并二县入焉。明宜良县。

皇清因之。康熙五年，裁“宜良所。”二十六年，又裁《左前》。

中后四卫分境，屯赋并县。

嵩明州

战国楚滇国地，为乌蛮车氏等所居，后为枳氏所夺，故名枳硙。汉立长州，建金城、阿葛二城，因筑台与蛮盟，故曰“嵩盟。” 唐蒙氏置长州郡。宋段氏改嵩盟郡。元初，立嵩明万户府。至元中，改为长州，寻升为嵩明府，后改为州，领杨林、邵甸二县。明洪武中，省邵甸县。成化中，省杨林县，俱并入州，更“盟” 为明。

皇清因之。康熙二十六年，裁左、右、中、前、后、广六卫。杨

“林木密” 凤梧三所，分境屯赋并州。

晋宁州

汉滇池县地。晋隆安初，置晋宁州。唐武德初，置晋宁县。后蒙氏、段氏皆为阳城堡部。元初，立阳城堡万户府。至元中，复置晋宁州。明以归化、呈贡二县隶焉。

皇清因之。康熙八年，裁《归化》并入“呈贡。”康熙二十六

年裁左、右、中、前、后、广六卫分境屯赋，并州呈贡县。

汉有故城曰“晟贡” ，世为乌、白、些门、些莫徒、阿荼僰五种蛮所居。元初，立呈贡千户所。至元中，改为晟贡县。明改为呈贡县。

皇清因之。康熙八年，裁归化县入焉。康熙二十六年，

裁左前、广中四卫分境屯赋并“县。”

安宁州

战国楚滇国螳螂川地。汉益州郡之连然县。晋属建宁郡。隋属昆州。唐武德初，置安宁县，隶昆州。宋段氏以高氏守之。元初，隶阳城堡万户府。至元初，立安宁千户所，后改为安宁州。明，《安宁州》。

皇清因之。康熙五年，裁“安宁所。”康熙二十六年，又裁。

左前右三卫分境屯赋《并州》。

罗次县

唐乌蛮罗部所居。宋大理、高白、连庆治其地。元至元中，置罗次州，隶中庆路。后改为县，属安宁州。明弘治十二年，改属云南府。

皇清因之。康熙二十六年，裁右后二卫分境屯赋，并

县

禄丰县

汉古禄琫甸，乌蛮杂居。初，江有石如甑，俗名“禄琫” ，讹为“禄丰。” 宋时，大理高智昇子义胜治其地，名禄丰。元初，隶安宁千户所。至元中，置禄丰县，属安宁州。明禄丰县。

皇清因之。康熙二十六年，裁右后二卫分境屯赋，并

县

昆阳州

汉属益州郡地。晋属宁州。梁爨瓒据隋南宁彝，爨翫降，拜昆明刺史。唐开元前，置河东等二十二州，隶嶲州，改隶黎州都督，后没于南诏。宋段氏以高氏守之，名巨桥城。元立巨桥万户府。至元中，改为昆阳州。明《昆阳州》。

皇清因之。康熙八年，裁三泊入焉。康熙二十六年裁。

前广右中后五卫分境，屯赋并州。

易门县

汉乌蛮所居。宋时大理高福守其地。元至元间，立洟门千户所，隶巨桥万户府，寻改为易门县。明易门县

皇清因之。康熙五年，裁易门所屯赋并县。